Universitato de Manĉestro

La Universitato de Manĉestro, en angla University of Manchester, estas publika esplor-universitato en Manĉestro, Anglio, formita en 2004 per la kunigo de la Instituto de Scienco kaj Teknologio de la Universitato de Manĉestro kaj la Viktoria Universitato de Manĉestro. La Universitato de Manĉestro estas tiel nomita unu el la "ruĝbrikaj universitatoj", nome produkto de la civila universitata movado de la fino de la 19a jarcento. La ĉefa kampuso estas en la sudo de la urbocentro de Manĉestro nome en Oxford Road. La universitato posedas kaj funkciigas gravajn kulturajn instalaĵojn kiaj la Manĉestra Muzeo, La Artgalerio Whitworth, la Biblioteko John Rylands kaj la Observatorio Jodrell Bank — nome Monda heredaĵo de Unesko. En 2018/19, la universitato havis 40 250 studentojn kaj 10 400 dungitojn, kio faras ĝin la dua plej granda universitato en la Unuiĝinta Reĝlando (el 169 inklude la Open University), kaj la plej granda unu-loka universitato. La universitato havis stabilan enspezon de 1.1 mil milionoj da pundoj en 2018–19, el kiuj 323.6 milionoj da pundoj estas el esplor-stipendioj kaj kontraktoj (6a loko en la lando malantaŭ la universitatoj de Oksfordo, UCL, Kembriĝo, Imperial kaj Edinburgo). Ĝi havas la kvinan plej grandan buĝeton el ajna universitato en la Unuiĝinta Reĝlando, malantaŭ la universitatoj de Kembriĝo, Oksfordo, Edinburgo kaj King's. Notoj